CELEX: 62015CN0517
Language: ro
Date: 2015-09-25 00:00:00
Title: Cauza C-517/15 P: Recurs introdus la 25 septembrie 2015 de AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH împotriva Hotărârii Tribunalului (Camera a treia) din 15 iulie 2015 în cauza T-465/12, AGC Glass Europe şi alţii/Comisia Europeană

30.11.2015   
            
            
               RO
            
            
               Jurnalul Oficial al Uniunii Europene
            
            
               C 398/20
            
         Recurs introdus la 25 septembrie 2015 de AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH împotriva Hotărârii Tribunalului (Camera a treia) din 15 iulie 2015 în cauza T-465/12, AGC Glass Europe şi alţii/Comisia Europeană
   (Cauza C-517/15 P)
   (2015/C 398/25)
   Limba de procedură: engleza
   
      Părțile
   
   
      Recurente: AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH (reprezentanți: L. Garzaniti, A. Burckett St Laurent și F. Hoseinian, avocați)
   
      Cealaltă parte din procedură: Comisia Europeană
   
      Concluziile recurenţilor
   
   
               —
            
            
               anularea Hotărârii Tribunalului din 15 iulie 2015 în cauza T-465/12, AGC Glass Europe SA și alții/Comisia;
            
         
               —
            
            
               anularea Deciziei C(2012) 5719 final a Comisiei (denumită în continuare „decizia atacată”) din 6 august 2012 prin care se respinge o cerere a AGC de aplicare a regimului de confidențialitate cu privire la anumite informații cuprinse în decizia adoptată în cazul COMP/39.125 – Sticlă auto sau, cu titlu subsidiar, trimiterea cauzei Tribunalului și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Recurentele invocă următoarele trei motive și argumente principale:
   
               1.
            
            
               Tribunalul a săvârșit o eroare atunci când a statuat că, potrivit Deciziei 2011/695/UE a președintelui Comisiei Europene din 13 octombrie 2011 privind funcția și mandatul consilierului-auditor în anumite proceduri în domeniul concurenței (1), competența consilierului-auditor nu includea aprecierea principiilor protecției încrederii legitime și egalității de tratament. În plus, hotărârea denaturează faptele, pretinzând că consilierul-auditor a analizat argumentele invocate de recurente în legătură cu principiile protecției încrederii legitime și egalității de tratament.
            
         
               2.
            
            
               Tribunalul a săvârșit o eroare întrucât a concluzionat că decizia atacată nu a încălcat principiile protecției încrederii legitime și egalității de tratament. Întrucât erau singurele solicitante de clemență, recurentele au dreptul de a nu li se publica informațiile confidențiale, întrucât o astfel de publicare ar permite terților să identifice sursa declarațiilor autoincriminatoare comunicate Comisiei în cadrul programului de clemență.
            
         
               3.
            
            
               Hotărârea este afectată de nemotivare, atât în ceea ce privește competența consilierului-auditor, cât și în ceea ce privește aplicabilitatea principiilor protecției încrederii legitime și egalității de tratament. Tribunalul și-a încălcat așadar obligația care îi revine în temeiul articolului 296 TFUE și al articolelor 36 și 53 din Statutul Curții de Justiție. În particular, Tribunalul nu justifică de ce s-a îndepărtat de jurisprudența constantă la care au făcut trimitere recurentele.
            
         
      (1)  JO L 275, p. 29.